section_heading: Poslovna i politička karijera
paragraph_text: Nakon školovanja, Aleksander je tri godine radio u zagrebačkom Paromlinu. Poslovno iskustvo je stekao kao partner svojeg oca, u obiteljskoj tvrtki za trgovinu žitom. Bio je znan kao osobiti ekonomski ekspert koji je 1924. objavio članak u časopisu "Bankarstvo". Od 1905. do 1910. godine, Aleksander je bio zastupnik u gradskoj skupštini Grada Zagreba.<ref>Imenik dostojanstvenika, činovnika i javnih službenika Kraljevina Hrvatske i Slavonije, 1908: 40, 143; Dundović J. Adresar 1908: 18. 1909. godine imenovan je osobnim savjetnikom cara Franje Josipa I. Aleksander je radio i bio član u više od 60 društava. Bio je član vijeća, potpredsjednik i doživotni počasni predsjednik "Hrvatske trgovačke i obrtničke komore".Ivo Banac, 1988, str. 409 Radio je kao blagajnik, kasnije i kao potpredsjednik "Trgovačkog doma" u Gajevoj 1. Isto tako je služio kao počasni potpredsjednik "Saveza trgovaca za Slavoniju i Hrvatsku". Član je nadzornog odbora u "Hrvatskoj vjeresijskoj banci d.d." i "Hrvatskoj trgovačkoj banci d.d.". U "Hrvatskom trgovačkom društvu Merkur" od 1885. je potpredsjednik, 1892. predsjednik, te od 1910. počasni predsjednik. U "Merkuru" se zalagao za razvitak strukovnog školstva. Za vrijeme Prvog svjetskog rata osnovao je i bio predsjednik "Ratne štedovne-predujmovne zadruge Merkur". Aleksander je bio većinski dioničar "Prve hrvatske tvornice strojeva" i ljevaonice željeza u Zagrebu. Djelujući u "Društvu za promet stranaca" poticao je razvitak hrvatskog turizma. Isto tako je posjedovao većinski paket dionica "Hotela Schlesinger Palace" (danas Hotel Palace) u Zagrebu.